Η επεμβατική αντιμετώπιση της νεφραγγειακής υπέρτασης
Creators: name: Παπαδοπούλου, Σοφία Αντωνίου
Publisher: name: Aristotle University of Thessaloniki
Year: 2023
Subjects: Νεφραγγειακή υπέρταση
Αρτηριακή υπέρταση
Στένωση νεφρικής αρτηρίας
Θεραπευτικές προσεγγίσεις
Renal hypertension
Arterial hypertension
Renal artery stenosis
Therapeutic approaches

description: Η Νεφραγγειακή Υπέρταση (ΝΥ) προκαλείται από την προοδευτική απόφραξη της νεφρικής αρτηρίας και εκδηλώνεται με πληθώρα συμπτωμάτων, που κυμαίνονται από νεφρική υπέρταση έως ισχαιμική νεφροπάθεια. Η νεφραγγειακή υπέρταση είναι μια από τις πιο κοινές αιτίες δευτεροπαθούς υπέρτασης και υπολογίζεται ότι ευθύνεται για το 1-5% όλων των περιπτώσεων υπέρτασης στο γενικό πληθυσμό και το 5.4% των περιπτώσεων δευτεροπαθούς υπέρτασης σε νέους ενήλικες. Η αρτηριοσκλήρυνση αποτελεί το κύριο αίτιο της στένωσης της νεφρικής αρτηρίας και απαντάται στο 90% των περιπτώσεων, ενώ το δεύτερο σε συχνότητα αίτιο είναι η ινομυϊκή δυσπλασία που προκαλεί το 9% των περιπτώσεων. Ακόμη, ποικίλες αιτίες, όπως διαχωρισμός της νεφρικής αρτηρίας, ανεύρυσμα νεφρικής αρτηρίας, αγγειΐτιδες, εμβολισμός, μπορούν να προκαλέσουν τα ίδια συμπτώματα, ωστόσο, είναι πολύ λιγότερο κοινά καθώς αποτελούν μόλις το 1% των περιπτώσεων. Η παρουσία κλινικών εκδηλώσεων που εγείρουν υποψίες για νεφραγγειακή υπέρταση θα πρέπει να προτρέψει την διενέργεια απεικονιστικών εξετάσεων που περιλαμβάνουν: Triplex υπερηχογράφημα, MR αγγειογραφία, CT αγγειογραφία, κλασσική αγγειογραφία. Η αντιμετώπιση εξαρτάται από το αίτιο της νεφραγγειακής νόσου και τις κλινικές εκδηλώσεις, καθώς η διαχείριση της νεφρικής υπέρτασης στοχεύει στη θεραπεία της υποκείμενης αιτίας. Υπάρχουν διάφορες θεραπευτικές επιλογές, οι οποίες περιλαμβάνουν φαρμακολογική και επεμβατική θεραπεία. Η φαρμακολογική θεραπεία περιλαμβάνει κυρίως τη χρήση αντιϋπερτασικών φαρμάκων για τον έλεγχο της αρτηριακής πίεσης. Οι επεμβατικές επιλογές περιλαμβάνουν νεφρική επαναγγείωση, ενδαγγειακές επεμβάσεις, χειρουργικές επεμβάσεις και εξωανατομικές επεμβάσεις. Στην παρούσα εργασία, επιχειρείται μια περιεκτική ανασκόπηση των ζητημάτων που αφορούν την νεφραγγειακή υπέρταση και επικεντρώνεται κυρίως στις επιλογές θεραπείας και διαχείρισης της νόσου.
description: Renal Hypertension is caused by progressive obstruction of the renal artery and manifests with a multitude of symptoms, ranging from renal hypertension to ischemic nephropathy. Vascular hypertension is one of the most common causes of secondary hypertension and is estimated to account for 1-5% of all cases of hypertension in the general population and 5.4% of cases of secondary hypertension in young adults. Arteriosclerosis is the main cause of renal artery stenosis and occurs in 90% of cases, while the second most common cause is fibromuscular dysplasia, which causes 9% of cases. Also, a variety of causes, such as dissection of the renal artery, renal aneurysm, vasculitis, embolism, can cause the same symptoms, however, they are much less common, accounting for only 1% of cases. The presence of clinical manifestations that raise suspicions of renal vascular hypertension should prompt imaging tests including: Triplex ultrasound, MR angiography, CT angiography, conventional angiography. Treatment depends on the cause of the renal vascular disease and the clinical manifestations, as the management of renal hypertension is aimed at treating the underlying cause. There are several treatment options, which include pharmacological and interventional therapy. Pharmacological treatment mainly involves the use of antihypertensive drugs to control blood pressure. Interventional options include renal revascularization, endovascular procedures, surgical procedures, and extraanatomical procedures. In this paper, a comprehensive review of the issues surrounding renovascular hypertension is attempted, focusing primarily on treatment and management options for the disease